cyanic-selkie/wikianc huggingface dataset:
Էլեն Դեջեներես
Մրցանակաբաշխություններ
Դեջեներեսը մեծ ճանաչում է ձեռք բերել 2001 թվականի նոյեմբերի 4-ին, երբ վարում էր «Էմմի» մրցանակաբաշխության հեռուստատեսային հեռարձակումը։ Հաղորդումը վտանգավոր կապի պատճառով երկու անգամ հետաձգվել էր, իսկ նույն թվականի Սեպտեմբերի 11-ի ահաբեկչական հարձակումները շոուն անհետաքրքիր էին դարձել։ Պետք էր հաղորդավար, որն ուներ ձայնi ազդեցիկ տոն, որը թույլ կտար հանդիսատեսին գոնե ժամանակավորապես մոռանալ ողբերգությունը։ ԴեՋեներեսն իր հաղորդման ժամանակ մի քանի անգամ ծափողջույնների է արժանացել, որը ներառում է հետևյալ արտահայտությունը՝ «Ի՞նչն ավելի շատ կարող էր ձանձրացնել թալիբականներին, քան տեսնել կոստյում հագած և հրեաներով շրջապատված գեյ կնոջ» ։
2005 թվականի սեպտեմբերի 18-ին Դեջեներեսը վարել է 57-րդ Էմմիի փրայմթայմ մրցանակաբաշխությունը։ Մրցանակաբաշխությունը տեղի էր ունեցել «Կատրինա» փոթորիկից երեք շաբաթ անց. Դեջեներեսն ազգային ողբերգությունից հետո արդեն երկրորդ անգամ էր վարում Էմմի մրցանակաբաշխությունը։ Նա նաև վարել է 1996 և 1997 թվականների Գրեմմի մրցանակաբաշխությունը։
2006 թվականի սեպտեմբերի 7-ին Դեջեներեսը ընտրվել էր, որպեսզի վարի Օսկարի 79-րդ մրցանակաբաշխությունը, որը տեղի է ունեցել 2007 թվականի փետրվարի 25-ին ։ Սրանով նա դարձավ առաջին բաց գեյ մարդը, որը վարել է այս միջոցառումը ։ Մրցանակաբաշխության ժամանակ ԴեՋեներեսն ասել է.
«Ի՜նչ հիանալի երեկո է, ինչպիսի բազմազանությամբ սենյակ մի տարում, երբ շատ բացասական բաներ խոսվեցին մարդկանց ռասայի, կրոնի և սեռական կողմնորոշման մասին։ Ես ուզում եմ ասել, որ առանց սևամորթների, հրենաերի և գեյերի ոչ մի Օսկար մրցանակաբաշխություն չէր լինի, և չէր լինի ոչ մեկը՝ Օսկար անունով»
Դեջեներեսը հաղորդման արձագանքները դրական էին, մեկն ասել էր՝ «Դեջեներեսը պայթեցրեց դահլիճը, նա չէր մոռացել, որ նա այնտեղ չէր գնացել միայն նրա համար, որ հյուրընկալի Օսկար մրցանակակիներին. նա նաև զվարճացնում էր հաղորդումը տանից դիտողներին» ։ Ռեգիս Ֆիլբինը հարցազրույցի ժամանակ ասել է, որ «միակ բողոքը այն է, որ այնտեղ քիչ էր Էլենը»։
Դեջեներեսը՝ որպես «Օսկար» մրցանակաբաշխության հաղարդավար, առաջադրվել է «Էմմի» մրցանակին ։ 2013 թվականի օգոստոսի 2-ին հայտարարվել էր, որ Դեջեներեսը երկրորդ անգամ է վարելու Օսկարը, այս անգամ 2014 թվականի մարտի 2-ին ։
ED Ellen DeGeneres
2017 թվականի նոյեմբերին Էլենի ապրանքանիշը սկսել է #BeKindToElephants արշավը, որտեղ վաճառվում էր հագուստներ և մանկական իրեր։ Արշավից ստացված ամբողջ հասույթը նվիրաբերվել է David Sheldrick Wildlife Trust հիմնադրամին, որը զբաղվում է վայրի բնության և վայրի կենդանիների պաշտպանությամբ ։
Հնչյունավորում
Դեջեներեսը 2013 թվականին «Փնտրելով Դորիին» Disney/Pixar լիամետրաժ անիմացիոն ֆիլմում հնչյունավորել է Դորիին՝ փոքրիկ ընկերասեր ձկանը, որը ժամանակավորապես կորցրել էր իր հիշողությունը ։ Ֆիլմի պրոդյուսեր Էնդրյու Սթենտոնն ասել է, որ նա ընտրել էր Էլենին նրա համար, որ նա մինչև մի նախադասություն ասելը հինգ անգամ փոխում էր թեման ։ Դորիին հնչյունավորելու համար Գիտական ֆանտաստիկայի ակադեմիայի կողմից արժանացել էր «Սատուրն» մրցանակին, Ֆենթենզի և Սարսափ ֆիլմերի համար արժանացել է երկրորդ պլանի լավագույն դերասանուհու մրցանակին։ Նա նաև առաջադրվել է Չիկագոյի կինոքննադատների ասոցիացիայի մրցանակին՝ որպես երկրորդ պլանի լավագույն դերասանուհի։ Նա նաև հնչյունավորել է «Դոկտոր Դուլիթլ» ֆիլմի շանը՝ Էդդի Մերֆիի հետ նախաբանում զրույցի ժամանակ։ Նրա արժանացած «Սատուրն» մրցանակը ամբողջ պատմության մեջ առաջին անգամն էր, որ տրվել էր հնչյունավորելու համար։
Նա դարձյալ հնչյունավորել է Դորիին «Փնտրելով Նեմոյին» անիմացիոն ֆիլմում։
Eleveneleven
2010 թվականի մայիսի 26-ին Էլեն ԴեՋեներեսը հայտարարել էր, որ սկսելու է իր սեփական ձայնագրման լեյբլը՝ «eleveneleven» անվամբ։ Անվանումը ԴեՋեներեսը բացատրել է նրանով, որ նա ժամը նայելելիս հաճախ է տեսնում 11։11 (տասնմեկ անց տասնմեկ), Գրեյսոնին հայտնաբերել էր 11 տարեկանում, և որ իր սիրելի երգչի շապիկին գրված էր 11 համարը ։ Նա նշել է, որ իր լեյբլը սկսելու համար ՅուԹյուբում տեսահոլովակներ էր փնտրել։
Ազդեցություններ
ԴեՋեներեսը նշել է, որ նրա վրա մեծ ազդեցություն են ունեցել Վուդի Ալենը, Լյուսիլլե Բոլը, Քերոլ Բարնեթը, Սթիվ Մարտինը և Բոբ Նյուհարթը ։
Անձնական կյանք
Forbes-ը ԴեՋեներեսի 2018 թվականի կարողությունը գնահատել է $87.5 միլիոն դոլար ՝ նրա դարձնելով աշխարհի 15 ամենաբարձր վարձատրվող ձեռնարկատերերից մեկը ։ 2015 թվականին Ֆորբսը նրան անվանել է աշխարհի 50-րդ ամենաազդեցիկ կինը, իսկ World Pride Power-ը՝ երկրորդ ամենաազդեցիկը ։ 2018 թվականի օգոստոսի 2-ի տվյալներով ԴեՋեներեսը Թվիթեր սոցիալական կայքում ունի ավելի քան 76 միլիոն հետևորդ և 55,8 միլիոն հետևորդ Ինստագրամում՝ Թվիթերում դառնալով յոթերորդ ամենաշատ հետևորդ ունեցող օգտատերը, Ինստագրամում՝ 28-րդը։
Նա Ֆուտբոլի ազգային լիգայի երկրպագու է և իր աջակցությունն է ցուցաբերել Նյու Օռլեանս Սեյնթս և Գրին Բեյ Փեքերս ֆուտբոլային պրոֆեսիոնալ ակումբներին ։
Սեռական կողմնորոշում և հարաբերություններ
1997 թվականին ԴեՋեներեսը հայտարարել է, որ լեսբի է։ Իր սեռական կողմնորշման բացահայտումը գրավել էր ամերիկյան տաբլոիդ մեդիայի ուշադրությունը ։ Այս առիթով մեդիայի շարունակ անդրադարձը ուղիղ կերպով ազդել էր ԴեՋեներեսի պրոֆեսիոնալ կարիերայի վրա և նրան գցել էր «դեպրեսիայի ճահճի մեջ» ։ Իր «Սիրով, Էլեն» գրքում Դեջեներեսի մայրը՝ Բեթթի ԴեՋեներեսը նկարագրում է, թե ինչ շոկ էր նրա համար նման բացահայտումը, սակայն այդ օրվանից նա դստեր ամենուժեղ աջակիցներից էր։ Ավելին՝ նա «Գեյերի և լեսբիների ծնողներ և ընկերներ» կազմակերպության ակտիվ անդամ է։
Սեռական կողմնորոշումը բարձրաձայնելու նույն տարում Դեջեներեսը հարաբերություններ էր սկսել Էնն Հեքի հետ, ինչը տևել էր մինչև 2000 թվականի օգոստոս ։ 2000-2004 թվականներին Դեջեներեսը մտերիմ հարաբերություններ է ունեցել դերասանուհի/պրոդյուսեր/լուսանկարչուհի Ալեքսանդրա Հեդիսոնի հետ ։ Զույգը հայտնվել էր The Advocate թերթի շապիկին այն ժամանակ, երբ արդեն ԶԼՄ-ներում շրջանառվում էր նրանց բաժանության թեման ։
2004 թվականից ԴեՋեներեսը հարաբերություններ է ունեցել Փորշա դե Ռոսիի հետ ։ Նույնասեռ ամուսնությունները արգելող օրենքի տապալումից հետո ԴեՋեներեսը և դե Ռոսսին նշանվել են, իսկ 2008 թվականի օգոստոսին ամուսնացել են իրենց տանը՝ Բևեռլի Հիլզում (Կալիֆոռնիա), որտեղ նրանք ապրում են չորս շան և երեք կատվի հետ ։ Համար 8 պնդումը կասկածի տակ էր դնում նրանց ամուսնության օրինական կարգավիճակը, բայց ավելի ուշ Կալիֆոռնիայի Գերագույն դատարանի վճիռը այն վավեր է հայտարարել, քանի որ այն գրանցվել է 2008 թվականի նոյեմբերի 8-ին  ։ 2010 թվականի օգոստոսի 6-ին դե Ռոսիին խնդրագիր է լրացնել, որպեսզի իրավականորեն փոխի իր անունը՝ դառնալով Փորշա Լի Ջեյմս ԴեՋեներես ։ Այն հաստատվել է 2010 թվականի սեպտեմբերի 23-ին ։
Կենդանիների իրավունքներ և վեգանիզմ
Էլենը նախկինում իրեն նկարագրել է որպես վեգան և «կենդանիների մեծ սիրահար» ։ Դե Ռոսսին նույնպես վեգան է ։ Էլենը համակարգել էր վեգանիզմի ընդլայնման համար ստեղծված կայքը, որն ուներ «դառնալով վեգան՝ Էլենի հետ» (անգլ․՝ Going Vegan with Ellen) անունը ։ Նա մտադիր էր Լոս Անջելեսում բացել Բոկադո վեգան բարը, սակայն միտքն այդպես էլ չիրագործվեց ։
The Ellen DeGeneres Show-ի կայքն ունի «Going Vegan With Ellen» բաժինը, որը տրամադրում է վեգան ուտելիքների բաղադրատոմսեր և իրագործում է «Առանց միս երկուշաբթի» արշավը ։ Նա մի քանի անգամ հրավիրել է Միացյալ Նահանգների կենդանիների պաշտպանության հասարակության գործադիր տնօրեն Ուայն Փեսելլին, որպեսզի իր շոուի ժամանակ պատմի իր կազմակերպության՝ կենդանիների պաշտպանության զբաղվելու ջանքների մասին։ 2009 թվականին PETA-ն նրան անվանել է «Տարվա կին» ։ 2013 թվականի ապրիլին նա նվիրաբերել էր 25,000 դոլար Թեննեսիում Ag-Gag հակաիրազեկիչ օրենսդրությունը դադարեցնելու համար, ինչը կարգելեր քննիչներին ֆերմերային տնտեսություններում անասունների հանդեպ կատարած բռնությունները ։
Դեջեներեսը 2010 թվականին Adopt-A-Turkey նախագծի ժամանակ, որը համընկել էր ամերիկյան Երախտագիտության տոնի հետ, ասել էր, որ մարդիկ սկսեն «նոր ավանդույթ՝ հնդկահավ ուտելու փոխարեն ընտելացնեն հնդկահավերին» (հնդկահավը Գոհաբանության տոնի խորհրադանիշն է) ։
Մարդասիրություն
2011 թվականի նոյեմբերին Պետքարտուղար Հիլարի Քլինթոնը նրան անվանել է ՁԻԱՀ-ի գլոբալ իրազեկման հատուկենտ դեսպանորդ ։ 2011 թվականի դեկտեմբերի 3-ին Դեջեներեսը բացել է Դեյվիդ Լինչ հիմնադրամի 3-րդ ամենամյա «Փոփոխությունը սկսվում է» գաղափարով շոուն Լոս Անջելեսի արվեստի թանգարանում, որպեսզի համապատասխան միջոցներ հայթայթվի Տրանսենդենտալ մեդիատացիայի համար այնպիսի ռիսկային խմբերի համար, որոնք տառապում են համաճարակային քրոնիկ սթրեսից և ունեն սթրեսի հետ կապված խանգարումներ։ Նա ասում է․ «ՏՄ-ն միակ ժամանակն է, երբ ես ինձ հանգիստ եմ զգում։ Այն տալիս է ինձ խաղաղ զգացում, և ես շատ եմ սիրում այն։ Ես բավարար բառեր չունեմ այն նկարագրելու համար։ Այն բոլոր օգուտները, որոնք դուք կարող եք ձեռք բերել նստելով և կատարելով մեդիտացիա, հիանալի փորձ է։ Դեյվիդ Լինչը հիասքանչ մարդ է, որ օգնում է ստանալ այս ֆոնդը» ։
2018 թվականի հունվարին՝ Էլենի վաթսունամյակի կապակցությամբ, նրա կինը՝ Պորտիա դե Ռոսսին, նրան նվիրում է Ռուանդայում գտնվող գորիլայի մշտական բնակությամբ տուն ։ Այս նվերը Digit Fund-ի նոր թևի մասն էր, որը ներկայումս անվանում են «Ellen DeGeneres Wildlife Fund» ։
Արտաքին հղումներ
Կատեգորիա:20-րդ դարի ամերիկացի կատակերգուներ Կատեգորիա:21-րդ դարի ամերիկացի կատակերգուներ Կատեգորիա:20-րդ դարի ամերիկացի դերասանուհիներ Կատեգորիա:20-րդ դարի ամերիկացի գրողներ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի գրողներ Կատեգորիա:21-րդ դարի ամերիկացի կին գրողներ Կատեգորիա:Կալիֆոռնիացի ակտիվիստներ Կատեգորիա:Նոր Օռլեանի դերասանուհիներ Կատեգորիա:Ամերիկյան ֆիլմի դերասանուհիներ Կատեգորիա:American Idol-ի մասնակիցներ Կատեգորիա:Ամերիկացիներ անգլիական ծագումով Կատեգորիա:Ամերիկացիներ դրանսիական ծագումով Կատեգորիա:Ամերիկացիներ գերմանական ծագումով Կատեգորիա:Ամերիկացիներ իռլանդական ծագումով Կատեգորիա:Ամերիկյան ստենդ-ափ կատակերգուներ Կատեգորիա:Ամերիկացի հեռուսադերասանուհիներ Կատեգորիա:Ամերիկացի հեռուստատեսային թոք շոուի հաղորդավարներ Կատեգորիա:Ամերիկացի կին ակտիվիստներ Կատեգորիա:Ամերիկացի կին կատակերգուներ Կատեգորիա:Ամերիկացի կին բարեգործներ Կատեգորիա:Լուիզիանցի կատակերգուներ Կատեգորիա:Նախկին քրիստոնյա գիտնականներ Կատեգորիա:Լեսբի դերասանուհիներ Կատեգորիա:Լեսբի գրողներ Կատեգորիա:ԼԳԲՏ կատակերգուներ Կատեգորիա:Նոր Օռլեան համալսարանի շրջանավարտներ Կատեգորիա:Կալիֆոռնիայի գրողներ Կատեգորիա:Նոր Օռլեանի գրողներ Կատեգորիա:Ազատության նախագահական շքանշանի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի կին գրողներ Կատեգորիա:Ամերիկացի կինոդերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ազատության նախագահական մեդալով պարգևատրվածներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի հաղորդավարներ Կատեգորիա:Լեսբուհի գրողներ Կատեգորիա:«Ոսկե գլոբուս» մրցանակի դափնեկիրներ
Դանիայի կենտրոնական բանկ
Դանիայի կենտրոնական բանկ (Danmarks Nationalbank), Դանիայի թագավորության կենտրոնական բանկ։ Հանդիսանում է եվրոպական համակարգի կենտրոնական բանկի անդամ, սակայն Եվրագոտու մեջ չի մտնում։ Բանկը թողարկում է երկրի ազգային արժույթը՝ դանիական կրոնը։ Դանիայի Ազգային բանկի նպատակը, որպես անկախ և հեղինակավոր կառույց, հանդիսանում է ազգային արժույթի կայունության պահպանումը։ Բանկի կառավարչական խորհուրդը պատասխանատու է դրամավարկային քաղաքականության համար։ Դանիայի Ազգային բանկն իր վրա է վերցնում Դանիայի պետական պարտքի կառավարման ամբողջ գործընթացը։ Ֆինանսների նախարարության և Ազգային բանկի միջև համաձայնեցված է ֆինանսական բնագավառում պատասխանատվության բաշխումը։
Բանկը հիմնադրվել է 1818 թվականի օգոոստոսի 1-ին՝ Ֆրեդերիկ VI թագավորի կողմից։ Մասնավոր բանկը 90 տարվա արժութային գործառնություններ իրականացնելու մենաշնորհ է ստացել, ինչը 1907 թվականից երկարաձգվել է մինչև 1938 թվականը։ 1914 թվականին Ազգային բանկը դարձավ միակը, որն  իրականացրել է կառավարության գործողություններըն։ Ֆինանսական հաստատությունը Կառավարությունից ամբողջովին անկախացել է 1936 թվականին։
Բանկի շենքը նախագծվել է Առնե Յակոբսոնի կողմից՝ Հանս Դիսինգի և Օտտո Վետլինգի հետ համագործակցության արդյունքում։ Յակոբսենի մահից հետո նրա ընկերությունը ավարտել է բանկի կառուցումը՝ այն վերանվանելով «Dissing + Weitling»։ Կոպենհագենում գտնվող Դանիայի Ազգային բանկի շենքը կառուցվել է 1965—1970 թվականներին՝ ճարտարապետ Առնե Յակոբսոնի նախագծով։
Կառավարում
Տնօրինությունը կազմված է 3 անդամից։ Գլխավորը կառավարիչն է (direktør), որին նշանակում է թագավորը։ Մյուս երկուսը նշանակվում են տնօրենների խորհրդի կողմից։ Տնօրինությունը պատասխանատու է բանկի ամենօրյա աշխատանքների համար, պատասխանատվություն է կրում դրամավարկային քաղաքականության մշակման և ընթացիկ ճշգրտման համար :.
Տնօրենների խորհուրդը կազմված է 7 անձից, նրանցից 2-ը նշանակվում են[էկոնոմիկայի նախարարի կողմից, մյուսներն ընտրվում են կառավարիչների խորհրդի կողմից իրենց կազմից։ Տնօրենների խորհրդի պարտականությունների մեջ է մտնում  բանկի գործունեության կարևոր ասպեկտների մասին իրազեկումը, աուդիտի պլանավորման վերահսկումը, հիմնական ռիսկերի վերլուծությունը, եռամսյակային ստուգումների անցկացումը, տնօրենների խորհրդի առաջարկությունների մշակումը։ Տնօրենների խորհուրդը հավաքվում է 10 տարին մեկ անգամ.
Կառավարիչների խորհուրդը բաղկացած է 25 անդամից, 8-ն ընտրվում է խորհրդարանի կողմից՝ նրանց անդամներից, 2-ը նշանակվում է էկոնոմիկայի նախարարի կողմից, մնացած 15-ն ընտրվում են կառավարիչների խորհրդի կողմից՝ հաշվի առնելով թեկնածուների անհրաժեշտ գիտելիքների առկայությունը, ինչպես նաև աշխարհագրական և մասնագիտական ներկայացուցչության ապահովումը։ Կառավարիչների խորհուրդը վերահսկողություն է իրականացնում բանկի կողմից օրենքների և ենթաօրենսդրական ակտերի պահպանման նկատմամբ, հաստատում է տարեկան հաշվետվությունները։ Կառավարիչների խորհուրդը սովորաբար հավաքվում է եռամսյակը մեկ անգամ
Պատկերանիշ
Բանկի պաշտոնական լոգոտիպը դեռևս XIX դարի սկզբից հանդիսանում է դանիական զինանշանի տարբերակը, որի վրա պատկերված են Շլեզվիգ-Հոլշտեյն նահանգները։ Այս երկու Նահանգները կորսվել են 1864 թվականի Դանիական պատերազմի արդյունքում, բանկը մնում է միակ պետական հաստատությունը, որը դեռևս օգտագործում է  այդ Նահանգների պատկերով  լոգոն։ XIX դարի վերջում բանկի կողմից թողարկված մետաղադրամներն ունեն դրամահատարանի ֆիրմային սրտաձև  պատկեր։ Մինչ այդ, որպես ֆիրմային պատկեր, օգտագործվել է թագավորական թագը։
Զոլավոր շառաչող օձ
Զոլավոր շառաչող օձ (Crotalus horridus), օձակերպերի կարգի փոսիկագլխայինների ընտանիքի իսկական շառաչող օձերի ցեղին պատկանող խիստ թունավոր օձատեսակ։
Համարվում է շառաչող օձերի ցեղի ամենախոշոր օձը։ Համարվում է նաև Ամերիկայի Միացյալ Նահանգների էնդեմիկ օձատեսակ։
Տարածվածություն
Տարածված է միայն Հյուսիսային Ամերիկա մայրցամաքի արևելքում։ Համարվում է Ամերիկայի Միացյալ Նահանգների էնդեմիկ կենդանատեսակ։
Որոշ պոպուլյացիաներ հայտնաբերվել են նաև Մեքսիկայի և Կանադայի տարածքում։ Այսուամենայնիվ՝ զոլավոր շառաչող օձերի հիմնական տարածման գոտին համարվում է Ամերիկայի Միացյալ Նահանգների արևելյան նահանգները։
Լինում է թփուտներում, անտառաեզրերին և գետահովիտներում։
Նկարագրություն
Խոշոր չափերի և երկարության օձ է։ Համարվում է Ամերիկայի Միացյալ Նահանգների տարածքում բնակվող ամենախոշոր և թունավոր օձերից մեկը։ ԱՄՆ-ի տարածքում տարածված ամենամեծ շառաչող օձն է։
Երկարությունը հասնում է միջինում 2,4 մետրի։ Մեջքի երկայնքով ձգվում է մուգ գորշ և բաց դեղնավուն շղթայանման նախշեր ։
Չնայած նրան, որ զոլավոր շառաչավոր օձի թույնը խիստ թունավոր է, նրա թույնը օգտագործում են դեղամիջոցների պատրաստման մեջ։ Շառաչող անվանումը ստացել է պոչի ծայրերի խոշոր թեփուկներն իրար քսելուց առաջացած շառաչող ձայնի պատճառով, որը տեղի է ունենում անհանգիստ, գրգռված պահին։
Զուգավորվում է գարնանը, իսկ աշնանը ծնվում է 5-17 ձագ։
Ապոլլոնովսկի գյուղական խորհուրդ (Խարկովի մարզ)
Ապոլլոնովսկի գյուղական խորհուրդ  (Аполлонівська сільська рада), Ուկրաինայի Խարկովի մարզի Սախնովշչինսկի շրջանում ։
2001 թվականի տվյալներով Ապոլլոնովսկի գյուղական խորհրդում բնակվում էր 675 մարդ։ Բնակավայրը զբաղեցնում է 61.69 կմ² տարածք։ Բնակչության խտությունը կազմում էր 10.94 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1870 թվականին հիմնադրված բնակավայրեր
Պլաուտիլա Բրիչչի
Պլաուտիլա Բրիչչի (Plautilla Bricci, ), իտալական Վերածննդի դարաշրջանի իտալացի նկարիչ և ճարտարապետ։ Համարվում է աշխարհի առաջին կին ճարտարապետներից մեկը։
Կենսագրություն
Պլաուտիլա Բրիչչին ծնվել է 1616 թվականի օգոստոսի 13-ին՝ Հռոմում։ Նրա կրթության մասին ոչինչ հայտնի չէ, բայց տեղեկություններ են պահպանվել, որ Պլաուտիլայի հայրը մտերիմ է եղել ժամանակի հայտնի նկարիչների և ճարտարապետների հետ։
Պլաուտիլա Բրիչչին հայտնի է դարձել շնորհիվ իր երկու ճարտարապետական ​​աշխատանքների, որոնք նա իր եղբոր՝ Բազիլիոյի հետ միասին, կատարել է վանահայր Էլպիդիո Բենեդետիի համար։ Նրա առաջին նախագիծը՝ Վիլլա Բենեդետտի (այժմ Վիլլա դել Վաշելո) Հռոմի Սուրբ Պանկրատիայի դարպասից ոչ շատ հեռու է, որի շինարարությունը սկսվել է 1663 թվականին և ավարտվել 1665 թվականին։ Բենեդետին պնդում էր, որ Պլաուտիլան եղբորը օգնում էր միայն կառույցի գեղարվեստական ձևավորման հարցում, բայց պահպանվել են փաստաթղթեր (էսքիզներ, պայմանագրեր), որոնցից պարզ է դարձել, որ Պլաուտիլան էր միայն ճարտարապետը ։ Ա.Վ. Իպոլիտովը այդ ստեղծագործությունն անվանել է Պլաուտիլայի «անկրկնելի գլուխգործոց»՝ նկարագրելով այն հետեւյալ կերպ. «Շենքն արտաքինից այնքան անսովոր է, որ երբ տեսնում ես այն առաջին անգամ և դրա մասին ոչինչ չգիտես, լիովին վստահ ես լինում, որ այդ հուսախաբ ճարտարապետությունը մոդեռնի և Էկտոր Գիմարի ճաշակի ծնունդն է» ։ Գուցե վիլլան իսկապես ստեղծվել է ֆրանսիական նմուշների հիման վրա։
Խաչատուր (ճարտարապետ)
Խաչատուր, Խաչատուր քարգործ (ծն. և մահ. թթ. անհայտ), X - XI դդ. հայ ճարտարապետ։ Բազիլիկ հորինվածքը ձևափոխելով գմբեթավորի՝ հիմնովին վերակառուցել է Նորադուզ գյուղի (այժմ՝ Կամոյի շրջանում) հարավարևելյան եզրին կանգուն Ս. Լուսավորիչ եկեղեցին։ Այն T-աձև հատակագծով գմբեթավոր փոքր դահլիճ է՝ ավագ խորանի երկու կողմերում ավանդատներով։ Հուշարձանի բեմի կիսաշրջան պատի կենտրոնում ագուցված է ճարտարապետ Խաչատուրի անունը հիշատակող խաչքար։
Կատեգորիա:Միջնադարյան հայ ճարտարապետներ
Պլաուտիլա Բրիչչի
Կենսագրություն
Ըստ ամենայնի, Բենեդետտին չէր ցանկանում բացահայտ խոստովանել, որ ինքը որպես ճարտարապետ կնոջ է վարձել, բայց նա այնքան գոհ էր նրա աշխատանքից, որ նրան վստահեց մեկ այլ կարևոր նախագիծ՝ Սան Լուիջի դե Ֆրանչեզի եկեղեցու Սուրբ Լյուդովիկ մատուռի զարդարանքը ։ Սուրբ Լյուդովիկոս մատուռը (ձախից երրորդը) տաճարում ամենաշքեղ զարդարանքներն ունի։ Պլաուտիլա Բրիչչիին է պատկանում նաև Սուրբ Լյուդովիկոսին պատկերող խորանը։ Այնուամենայնիվ, այս ստեղծագործության ավանդական ոճը շատ քիչ ընդհանրություններ ունի ճարտարապետության ոլորտում նկարչուհու ֆանտազիաների հետ։
Բրիչչին Սուրբ Լուկայի Ակադեմիայի անդամ էր, սակայն նրա որպես Ակադեմիայի անդամ ընդունման ամսաթիվն անհայտ է։ 1677 թվականին վանահայր Բենեդետին փոխանցել է նրան ողջ կյանքի օգտագործման համար կառուցած մի տուն։ Ըստ որոշ հետազոտողների, իր կյանքի վերջում նա վանական երդում է տվել, բայց դրա մասին վավերագրական վկայություն չկա։
Պլաուտիլա Բրիչչին մահացել է Հռոմում՝ 1705 թվականի դեկտեմբերի 13-ին ։
Աստերոիդների ցանկ (152001-152100)
|}
Աստերոիդների ցանկ (151901-152000) * Աստերոիդների ցանկ * Աստերոիդների ցանկ (152101-152200)
Ուսիչևսկիե Բուդկի
Ուսիչևսկիե Բուդկի (Усичівські Будки), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Ուսիչևսկիե Բուդկի գյուղում բնակվում էր 30 մարդ։ Բնակավայրը զբաղեցնում է 5798 կմ² տարածք։ Բնակչության խտությունը կազմում էր 5,17 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Զմառա (Երզնկայի գավառ)
Զմառա, գյուղ Արևմտյան Հայաստանում, Էրզրումի վիլայեթի Երզնկայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Մադերա շրջան (Կալիֆոռնիա)
Մադերա շրջան (Madera County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 5537 կմ² է, բնակչությունը՝ 150865 մարդ (2010 թ. տվյալներով)։ Շրջկենտրոնն է Մադերա բնակավայրը։ Կազմավորվել է 1893 թ.։
Խաչատուր (ողբասաց)
Ծանոթագրություններ
Կատեգորիա:Հայ բանաստեղծներ
Սգվոր կիվիվ
Սգվոր կիվիվ  (Vanellus lugubris) քարադրների ընտանիքին պատկանող թռչուն։
Տարածվածություն
Այս տեսակի թռչունները տարածված են Աֆրիկայի հետևյալ երկրներում՝ Անգոլայում, Բուրունդիում, Կամերունում, Կոնգոյի Հանրապետությունում, Կոնգոյի Դեմոկրատական Հանրապետությունում, Կոտ դ 'Իվուարում, Գաբոնում, Գամբիայում, Գանայում, Գվինեայում, Քենիայում, Լիբերիայում, Մալավիյում, Մալիում, Մոզամբիկում, Նիգերիայում, Ռուանդայում, Սենեգալում, Սիերա Լեոնեում, Սոմալիում, Հարավային Աֆրիկայում, Սվազիլենդում, Տանզանիայում, Տոգոյում, Ուգանդայում, Զամբիայում և Զիմբաբվեում։
Բնության պահպանության միջազգային միությունը (ԲՊՄՄ) նրանց հատուկ պահպանության կարգավիճակ է տվել՝ որպես քիչ մտահոգող տեսակ LC :
Հղումներ
Կատեգորիա:Աֆրիկայի թռչուններ Կատեգորիա:Քարադրանմաններ Կատեգորիա:Աֆրիկայի կենդանական աշխարհ Կատեգորիա:1826 թ.-ին նկարագրված կենդանիներ Կատեգորիա:Վտանգված տեսակներ
Օդի Մերֆի
Կենսագրություն
Երկրորդ համաշխարհային պատերազմի մեջ ԱՄՆ-ի մտնելուց հետո Օդրին, իր իրական տարիքն ավելացնելով մեկ տարով, փորձել է կամավոր անդամագրվել ծովային հետևակին, բայց քանի որ պահանջվող չափով բարձրահասակ չէր, մերժվել է։ 1942 թվականի հունիսի 18-ից ծառայության է անցել ամերիկյան բանակում, դրանից մեկ տարի անց՝ 1943 թվականի հունիսին առաջին անգամ մասնակցել մարտական գործողության (իտալական Սալեռնո քաղաքի ծովափին՝ Սիցիլիական գործողության ժամանակ)։ Մարտում ցուցաբերած խիզախության համար նրան շնորհվել է սերժանտի կոչում։ Հետագա ամիսներին Իտալիայում մասնակցել է մի քանի մարտի ևս, դարձյալ աչքի ընկել քաջությամբ և դարձյալ արժանացել մարտական պարգևների։
1944 թվականի օգոստոսին դաշնակից բանակների հարավֆրանսիական գործողության ընթացքում ափ դուրս գալուց հետո իր ստորաբաժանման կազմում կռվի է բռնվել գերմանացիների դեմ, մարտի ժամանակ դրսևորելով անօրինակ խիզախություն՝ տիրացել հակառակորդի գնդացրային բնին և ռազմավարային այդ գնդացրով ոչնչացրել թշնամու մի քանի կրակակետ։ Այդ սխրանքի համար Օդին պարգևատրվել է Distinguished Service Cross մարտական խաչով, որն իր բարձր արժանավորությամբ երկրորդն է ԱՄՆ-ի մարտական պարգևների շարքում։ Հաջորդ երկու շաբաթների ընթացքում նա, դարձյալ՝ խիզախության համար, կրկնակի պարգևատրվել է «Արծաթե աստղ» մեդալով, 1944 թվականի հոկտեմբերի 14-ին էլ ստացել սպայական կոչում (լեյտենանտ) և դասակի հրամանատարի պաշտոն։ 1945 թվականի հունվարի 25-ին նշանակվել է վաշտի հրամանատար, այդ նույն օրը վիրավորվել է արկի բեկորից, բայց մնացել է մարտական շարքում։
Հաջորդ օրը նրա վաշտին մարտական առաջադրանք է տրվել՝ գրավել Հոլցվիր քաղաքը։ Կատաղի մարտի ընթացքում վաշտը ծանր կորուստներ է կրել. 128 մարտիկներից շարքում մնացել են ընդամենը 19-ը։ Մերֆին զինվորներին հրամայել է կռվով նահանջելով հասնել մերձակա անտառն ու դիրքավորվել այնտեղ, իսկ ինքը մնացել է վաշտի հրամանատարական կետում, շարունակել է կրակ վարել թշնամու ուղղությամբ, միաժամանակ հեռախոսով ցուցումներ տվել հրետանու նշանակետային կրակն ապահովելու համար։ Երբ փամփուշտներն սպառվել են, վաշտի հրամանատարը, դաշտային հեռախոսը ձեռքին, մի կերպ հասել է ոչ շատ հեռու գտնվող, արկից խոցված ինքնագնաց հրետասայլը և շարունակել է կրակ վարել դրա աշտարակին տեղադրված գնդացրից։ Վիրավորվել է ոտքից, բայց շարունակել է կրակել և մարտական դիրքը լքել է միայն այն ժամանակ, երբ գերմանական արկի բեկորը կտրել է հեռախոսալարը։ Դրանից հետո հավաքել է իր վաշտի ողջ մնացած մարտիկներին, հակագրոհ կազմակերպել և կարողացել է գերմանացիներին քշել քաղաքից։ Այդ մարտի ընթացքում Մերֆին անձամբ ոչնչացրել է թշնամու շուրջ հինգ տասնյակ զինվոր։ Ցուցաբերած հերոսության համար նրան շնորհվել է ԱՄՆ-ի զինվորական բարձրագույն պարգևը՝ Պատվո մեդալ։
Կինոյում
1945 թվականին անվանի դերասան Ջեյմս Քեգնին, «Life» ամսագրում տեսնելով Օդի Մերֆիի լուսանկարը, նրան խորհուրդ է տվել իր ուժերը փորձելու կինոյում, և այդ նույն տարվա սեպտեմբերին վերջինս եկել է Հոլիվուդ։ Այստեղ նրա գործերն սկզբում այնքան էլ հարթ չեն ընթացել. պատերազմի հերոսը, որը թատերական կրթություն չուներ, առաջին երեք տարում ստացել է ընդամենը մի քանի դրվագային դեր։ Վերջապես 1948 թվականին «Վատ տղան» («Bad Boy») ֆիլմում հանդես է եկել գլխավոր հերոսի մարմնավորմամբ։ Մերֆիի դերասանական խաղը արժանացել է քննադատների դրվատանքին, և նրան հաջողվել է յոթ տարվա պայմանագիր կնքել Universal Studios-ի հետ։ Այստեղ նրա գլխավոր դերչակատարմամբ նկարահանված առաջին իսկ ֆիլմը՝ «Տեխասցի Քիդը» («The Kid from Texas») վեստերնը հաջողություն է արձանագրել (նաև՝ վարձույթում), և հետագայում Մերֆին դերակատարումներով հանդես է եկել հիմնականում վեստերններում։
1949 թվականին լույս է տեսել նրա ինքնակենսագրական գիրքը՝ «Դեպի դժոխք և ետ» (To Hell and Back) խորագրով. նյութը գրական մշակման ենթարկելու գործում Մերֆիին օգնել էր ընկերը՝ պրոֆեսիոնալ գրող Դեյվիդ ՄաքՔլյուրը։ Գիրքը դարձել է բեսթսելլեր, 1955 թվականին էլ էկրանավորվել այդ նույն խորագրով. ընդ որում՝ Օդին կատարել է գլխավոր դերը, այսինքն՝ ինքն իրեն է մարմնավորել։ Ֆիլմը մեծ հաջողություն է ունեցել, և Մերֆիին այդուհետ հրավիրել են նկարահանվելու Հոլիվուդի աստղերի ընկերակցությամբ, դուրս գալով վեստերնի շրջանակներից՝ հանդես գալու նաև դրամատիկական, կատակերգական ֆիլմերում («Խաղաղ ամերիկացին», «Չներվածը» և այլն)։
Գրական և դերասանական աշխատանքներին զուգընթաց՝ Մերֆին քանթրի ոճով երաժշտություն է գրել. հորինել է 17 երգ, մեծ մասամբ՝ Սքոթ Թրնըրի հեղինակակցությամբ։
Մահը
Օդի Մերֆին 1971 թվականի մայիսի 28-ին ավիաաղետի զոհ է դարձել. նրան տանող ուղևորատար մասնավոր ինքնաթիռը Վիրջինիա նահանգի Ռոանոկ քաղաքի մերձակայքում զրոյական տեսանելիության պայմաններում բախվել է սարի։ Պատերազմի հերոսին զինվորական պատիվներով թաղել են Արլինգտոնի ազգային գերեզմանատանը՝ ԱՄՆ նախագահ Ջոն Քենեդու շիրմի հարևանությամբ։
Հիշատակը
Շվեդական Sabaton երաժշտախմբի «Heroes» ալբոմում ներառված To Hell and Back երգը նվիրված է Օդի Մերֆիին։
Արտաքին հղումներ
Կատեգորիա:Ամերիկացի տղամարդ կինոդերասաններ Կատեգորիա:Բնօրինակում անաղբյուր հոդվածներ Կատեգորիա:Ամերիկացի դերասաններ Կատեգորիա:Ամերիկացի ոչ գեղարվեստական գրողներ Կատեգորիա:Ամերիկացի սցենարիստներ Կատեգորիա:Ամերիկացի կոմպոզիտորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասաններ Կատեգորիա:Երկրորդ համաշխարհային պատերազմի մասնակիցներ Կատեգորիա:Բրոնզե աստղի մեդալակիրներ (ԱՄՆ)
Բոյալի (Կարսի գավառ)
Բոյալի, գյուղ Արևելյան Հայաստանում, Կարսի մարզի Կարսի գավառում։ Գտնվում էր Չփլաղի գետակի հովտում, Սարիղամիշ քաղաքից 13 կմ հյուսիս։
Աշխարհագրություն
Տարածքը հարթավայրային էր։ Բնակավայրից արևմուտք կան անտառներ։
Բնակչություն
XX դարի սկզբին ուներ 34 տուն բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (331001-331100)
Աստերոիդների ցանկ (330901-331000) * Աստերոիդների ցանկ * Աստերոիդների ցանկ (331101-331200)
Բագատոչերնեշչինսկի գյուղական խորհուրդ (Խարկովի մարզ)
Բագատոչերնեշչինսկի գյուղական խորհուրդ  (Багаточернещинська сільська рада), Ուկրաինայի Խարկովի մարզի Սախնովշչինսկի շրջանում ։
2001 թվականի տվյալներով Բագատոչերնեշչինսկի գյուղական խորհրդում բնակվում էր 775 մարդ։ Բնակավայրը զբաղեցնում է 64.36 կմ² տարածք։ Բնակչության խտությունը կազմում էր 12.04 մարդ/կմ²։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1924 թվականին հիմնադրված բնակավայրեր
Մոկրոե (գյուղ, Սիչովսկի շրջան)
Մոկրոե (Мокрое), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Գորկի (գյուղ, Վիբորգսկի շրջան)
Գորկի (Горки), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Դումովկա (գյուղ, Կրասնոպոլիեի շրջան)
Դումովկա (Думівка), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Դումովկա գյուղում բնակվում էր 106 մարդ։
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի գյուղեր
Սերգեյ Կամենև
Ավարտել է Ալեքսանդրովյան ռազմական ուսումնարանը (1900) և Գլխավոր շտաբի ռազմական ակադեմիան (1907)։ Մասնակցել է Առաջին համաշխարհային պատերազմին։ 1918 թվականի սկզբին կամավոր մտել է կարմիր բանակի շարքերը։ Որպես Արևելյան ռազմաճակատի հրամանատար (1918-1919) ղեկավարել է Կոլչակի զորքերի դեմ հարձակումը։ 1919-1924 թվականներին եղել է ՌՍՖՍՀ զինված ուժերի գլխավոր հրամանատար։ 1924-1936 թվականներին ղեկավար պաշտոններ է վարել ԲԳԿԲ-ում։
Ծանոթագրություններ
Կատեգորիա:Խորհրդային ռազմական գործիչներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Առաջին համաշխարհային պատերազմի մասնակիցներ Կատեգորիա:ԽՄԿԿ անդամներ Կատեգորիա:Խորհրդային հուշագիրներ Կատեգորիա:Կարմիր դրոշի շքանշանի ասպետներ
(3600) Արքիմեդ
(3600) Արքիմեդ (Archimedes), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում ։
Արտաքին հղումներ
Կատեգորիա:Ռաֆիտայի ընտանիքի աստերոիդներ Կատեգորիա:1978 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լյուբովկա (գյուղ, Կրասնոկուտի շրջան)
Լյուբովկա (Любівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1700 թվականին։
2001 թվականի տվյալներով Լյուբովկա գյուղում բնակվում էր 878 մարդ։ Բնակավայրը զբաղեցնում է 4311 կմ² տարածք։ Բնակչության խտությունը կազմում էր 203,67 մարդ/կմ²։
Բագրատ Ասատրյան
Բագրատ Արտաշեսի Ասատրյան, հայ տնտեսագետ է, եղել է Հայաստանի Հանրապետության կենտրոնական բանկի նախագահը 1994-1998 թթ., Հայաստանի Հանրապետության հիմնադիրներից մեկը:
Կենսագրություն
Ծնվել է 1956 թվականին Սիսիանի շրջանի Դարաբաս գյուղում։ Ավարտել է Երևանի № 132 միջնակարգ դպրոցը։ 1977 թվականին ավարտել է Երևանի պետական համալսարանի տնտեսագիտության ֆակուլտետը ։ Աշխատել է Գիտությունների ազգային ակադեմիայի տնտեսագիտության ինստիտուտում որպես ավագ գիտաշխատող, խորացել ժողովրդագրության մեջ, 1985 թվականին ստացել տնտեսագիտական գիտությունների թեկնածուի աստիճան։
1988 թվականին եղել է շարժման ակտիվ մասնակից։ 1990 թվականին որպես Հայոց Համազգային Շարժման անդամ ընտրվել է Հայաստանի առաջին խորհրդարանի պատգամավոր, ղեկավարել է առողջապահության և սոցիալական հարցերի հանձնաժողովը, եղել է ԳԽ նախագահության անդամ։ 1995 թվականին ընտրվել է ԱԺ- ի պատգամավոր։
1994 թվականին ԱԺ-ի կողմից ընտրվել է ՀՀ Կենտրոնական Բանկի նախագահ։ Համարվում է ՀՀ ԿԲ օրենսդրության հիմնադիր։ Նախաձեռնել և հեղինակել է մի շարք հիմնադիր օրենսդրական ակտեր, որոնք ներկայացվել և ընդունվել են ԱԺ-ի կողմից 1996 թվականին։ Շուտով վայր է դրել պատգամավորական մանդատը և հրաժարվել կուսակցականությունից հաշվի առնելով ԿԲ իր պաշտոնը։
1998 թվականին հրաժարական է ներկայացրել ԿԲ նախագահի պաշտոնից՝ իր հիմնական դաշնակիցներ Լևոն Տեր-Պետրոսյանի, Բաբկեն Արարքցյանի, Վանո Սիրադեղյանի և մյուսների հետ։
1990-ականների քաղաքական գործունեությունից հետո ստանձնել է մասնագիտական պաշտոններ՝ Հայաստանի բանկերի ասոցիացիայի նախագահ (1998-1999 թթ.), «Արմիմպեքսբանկ»ի գործադիր տնօրեն (1999-2003 թթ.)։ 1999 թվականից ԵՊՀ-ում դասավանդում է ֆինանսներ և բանկային գործ առարկան։ Ներկայումս «Գառնի ինվեստ» ՈԻՎԿ խորհրդի նախագահն է և գործադիր տնօրենը։
Ավելի քան 20 գիտական հրապարակումների հեղինակ է։ 2005 թվականին որպես երիտասարդ մասնագետների թիմի ղեկավար, հրատարակել է մոտ 700 էջանոց «Բանկային գործ» դասագիրքը, որը միակն է Հայաստանի բանկային համայարգի մասին, մեծ պահանջարկի պատճառով վերահրատարակվել է։
Ծանոթագրություններ
Կատեգորիա:Դարբաս գյուղում ծնվածներ Կատեգորիա:ԵՊՀ շրջանավարտներ Կատեգորիա:Հայ տնտեսագետներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀՇ անդամներ Կատեգորիա:Դասագրքերի հեղինակներ Կատեգորիա:Հայ բանկիրներ Կատեգորիա:ՀՀ վարչապետի հուշամեդալակիրներ Կատեգորիա:ՀՀ ԳԽ 1-ին գումարման պատգամավորներ Կատեգորիա:Հայ քաղաքական գործիչներ Կատեգորիա:Տնտեսագիտական գիտությունների թեկնածուներ
Պրոֆեսոր Ժամիլ
Պրոֆեսոր Ժամիլ (Professor Jamil), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Մեյա Պոնտի գավառի կազմի մեջ։ Բնակչությունը կազմում է 3830 մարդ՝ 2006 թվականի տվյալներով։ Գրավում է 347,464 կմ2 տարածք։ Բնակչության խտությունը՝ 11,0 մարդ/կմ²։
Քաղաքի տոնը նշվում է նոյեմբերի 14-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Էլխան (Երզնկայի գավառ)
Էլխան, գյուղ Արևմտյան Հայաստանում, Էրզրումի վիլայեթի Երզնկայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մացեյ Կամենսկի
Մացեյ Կամենսկի (Maciej Kamieński, ), սլովակյան ծագումով լեհ կոմպոզիտոր։ Լեհ ժողովրդի կյանքին նվիրված «Երջանկացած աղքատություն» (բեմ.՝ 1778) առաջին օպերայի հեղինակն է։
Կենսագրություն
Առաջինն է սկսել գրել օպերաներ լեհերեն տեքստերի և սյուժեների հիման վրա։ Նրա լեհական հենց առաջին՝ «Երջանկացած աղքատություն» (Nędza uszczęśliwiona, 1778) օպերան, ունեցել է մեծ հաջողություն։ Դրան հետևել են 1779 թվականին գրված «Սոֆյա» (Zośka, czyli wiejskie zaloty) և «Առաքինի պարզություն» (Prostota cnotliwa), հետագայում՝ մի շարք այլ օպերաներ, ինչպես նաև պոլոնեզներ, պատարագներ, օֆերտորիաներ, Յան Սոբեսկու հուշակոթողի բացման առիթով գրված կանտատը։
Ծանոթագրություններ
Կատեգորիա:Լեհ կոմպոզիտորներ
Արևմտյան Հայաստան
Արևմտյան Հայաստան, պատմական Հայաստանի արևմտյան մասի պայմանական անվանում։ 387 թվականին Հռոմեական կայսրության և Սասանյան Պարսկաստանի միջև Մեծ Հայքի բաժանման արդյունքում առանձնացած ու Հռոմեական կայսրությանն անցած հայկական տարածք։
Օսմանյան տիրապետություն
1555 թվականին Ամասիայի պայմանագրով Արևմտյան Հայաստանն ընկել է օսմանյան Թուրքիայի գերիշխանության տակ։
1514 թվականին Չալդրանում Իրանի նկատմամբ տարած հաղթանակից հետո օսմանյան թուրքերը ջանացել են փոփոխել Արևմտյան Հայաստանի էթնիկ դիմագիծը՝ նրա տարածքում բնակեցնելով քուրդ աշիրեթների, թեև Արևմտյան Հայաստանի խոշոր մասն ընդգրկող էլայեթը պաշտոնապես կոչվել է Էրմանիստան։
Օսմանյան տիրապետության հաստատումից հետո Արևմտյան Հայաստանից դեպի Կոստանդնուպոլիս են ներհոսել հայ վաճառականական և արհեստավորական դասերի ներկայացուցիչներ, մտավորականներ։ Դրան նպաստել են Կոստանդնուպոլսի հայոց պատրիարքության հիմնումը (1461) և հայերին տրամադրվող առանձնաշնորհումները, որոնց շնորհիվ առաջացել է չելեբիական, ապա՝ ամիրայական դասը։
Ամասիայի պայմանագրի կնքումից քիչ անց վերսկսված ռազմական գործողությունները երկու բռնապետությունների միջև փոփոխական հաջողություններով շարունակվել են մինչև Կասր–Շիրինի պայմանագիրը (1639), Որը նրանց միջև սահմանագիծ է հաստատել Ջավախքի լեռները, Ախուրյան գետը (մինչև Արաքսի հետ միացման վայրը), Հայկական Պարը, Վասպուրականի լեռները և Զագրոսի լեռնաշղթան։ Արևմտյան Հայաստանի տարածքը բաշխվել է Էրզրումի, Կարսի, Վանի, Բայազետի, Չըլդըլրի, Դիարբեքիրի և Սեբաստիայի փաշայությունների միջև, որտեղ իրենց գոյությունը կարողացել էին պահպանել Սասունի, Սավուրի, Ճապաղջուրի, Մանազկերտի, Իսյանի, Խնուսի, Տուժկի կիսաանկախ հայկական համայնքները։ Չնայած երկարատև պատերազմներին, բռնի և կամավոր արտագաղթերին, քրդական աշիրեթների վերաբնակեցմանը՝ ընդհուպ մինչև 19–րդ դար Արևմտյան Հայաստանի բնակչության ճնշող մեծամասնությունը հայեր էին։
1897 թվականին արդեն Արևմտյան Հայաստանը բաժանված էր Վանի, Էրզրումի, Սեբաստիայի (Սվազ), Բիթլիսի, Դիարբեքիրի, Խարբերդի, Տրապիզոնի վիլայեթների, որոնք չնչին փոփոխություններով հարատևեցին մինչև առաջին համաշխարհային պատերազմը։
19-րդ դար
Իրադրությունը Արևմտյան Հայաստանում կտրուկ փոփոխություններ է կրել 19-րդ դարում։ Մի կողմից՝ օսմանյան բռնապետական լծի դեմ բռնկած ազգային–ազատագրական հուժկու շարժումը Բալկաններում և 19-րդ դարի ռուս–թուրքական պատերազմները, ազգային ինքնագիտակցության զարթոնքը և օսմանյան դժնդակ տիրապետությունը թոթափելու ձգտումը, մյուս կողմից՝ դրան հակազդելու թուրքական կառավարության ջանքերը վատթարացրել են արևմտահայության կացությունը։ 1828-1829 թվականներին ռուս–թուրքական պատերազմը եզրափակած Ադրիանապոլիսի հաշտության պայմանագրով (1829) Ախալցխայի և Ախալքալաքի գավառներն անցել են ռուսական տիրապետության տակ, և ռուսական զորքերի գրաված Արևմտյան Հայաստանի տարածքից շուրջ 90 հազար հայեր գաղթել են Արևելյան Հայաստան, որի հետևանքով Արևմտյան Հայաստանը տնտեսական անկում է ապրել, հօգուտ իսլամադավան տարրի փոփոխվել է նրա ժողովրադագրական պատկերը։
1820-1830-ական թվականներին Օսմանյան կայսրությունում ստեղծված ծանր կացությունը կառավարող վերանախավի առաջադիմականորեն տրամադրված տարրերին հարկադրել է քայլեր ձեռնարկել վարչակարգի եվրոպականացման ուղղությամբ։ 1839 թվականին Թանզիմաթի առաջին ակտով (Գյուլհանեի հաթթը շերիֆ) նախատեսվել է, անկախ կրոնական պատկանելիությունից, բոլոր հպատակների անձի, ունեցվածքի, պատվի անձեռնմխելիություն, հարկերի գանձման կապալային համակարգի վերացում և հարկերի կարգավորւմ, ֆինանսների վարչության, դատավարության բարելավում և այլն։ Սակայն, հանդիպելով մուսուլմանական հետադիմական շրջանների կատաղի դիմադրությանը, այդ բարեփոխումները մնացել են թղթի վրա։ Ղրիմի պատերազմի ժամանակաշրջանում առաջացած ճգնաժամային նոր կացությունը, Անգլիայի, Ֆրանսիայի ու Ավստրիայի գործադրած ճնշումը սուլթանական կառավարությանը ստիպել են 1856 թվականին փետրվարի 18–ին հրապարակել Հաթթը հումայունը, որը, կրկնելով հանդերձ Հաթթը շերիֆը, լրացուցիչ իրավունքեր էր վերապահում քրիստոնյաներին։ Սակայն հետագա հողային, վարչական և մյուս օրենքերը ոչ մի փոփոխություն չեն մտցրել Արևմտյան Հայաստանի հասարակական–տնտեսական վիճակի մեջ։
Արևմտահայերի կյանքում կարևոր իրադարձությունն էր Ազգային սահմանադրության (1860) ստեղծումը, որը կոչված էր կարգավորելու և վարելու արևմտահայերի կրոնական, կրթական, հասարակական կյանքը։
1877-78 թվականների ռուս–թուրքական պատերազմը, Սան Ստեֆանոյի նախնական պայմանագիրը և Բեռլինի պայմանագիրը (1878) նոր իրավիճակ են ստեղծել Արևմտյան Հայաստանում։ Սան Ստեֆանոյի և Բեռլինի պայմանագրի 61–րդ հոդվածներով միջազգային դիվանագիտության հարցի է վերածվել Հայկական հարցը։ Այս հանգամանքը՝ մի կողմից, Բուլղարիայի ազատագրումը և Եվրոպայից Օսմանյան կայսրության փաստական դուրս մղումը՝ մյուս կողմից, օսմանայան թուրքերի առջև ծառացրել են սեփական հայրենիք ստեղծելու միտումը և նրանց հայացքը դարձրել դեպի կայսրության արևելյան ծայրերը, հատկապես՝ Արևմտյան Հայաստան։ Օգտվելով եվրոպական մեծ տերությունների միջև գոյություն ունեցող քաղաքական հակասություններից՝ սուլթան Աբդուլ Համիդ II-ը վիժեցրել է բարեփոխումների անցկացումը զանազան ստապատիր պատրվակներով և իբր թե ամբողջ կայսրությունում բարեփոխումներ անցկացնելու մտադրությամբ։ Իրականում սանձազերծվել է հակահայկական հիստերիա, մշակվել Հայկական հարցը հայերի տեղահանության ու կոտորածների միջոցով լուծելու քաղաքական հեռագնա ծրագիր։ Այդ ուղղությամբ առաջին քայլերից մեկը եղել է քրդական համիդիե հեծելագնդերի ստեղծումը (1891), այնուհետև ծավալվել են հայկական կոտորածները (1894-1896 թվականներին), որոնց զոհ են գնացել ավելի քան 300000 արևմտահայեր։
Ազատագրական պայքար
Թվում էր, թե 1908 թվականին երիտթուրքերի հեղաշրջումը, որ իրագործվեց ազատություն, հավասարություն, եղբայրություն նշանաբանով, և որի հաջողությանը մեծապես սատարեց Հայ հեղափոխական դաշնակցությունը, պետք է արմատապես հեղաբեկեր հպատակ ժողովուրդների կացությանը, բայց Ադանայի հայերի կոտորածը (1909) վկայեց, որ երիտթուրքերը Աբդուլ Համիդ II-ի քաղաքականության ընթացքի հավատարիմ հետևորդներն են։ 1911 թվականին երիտթուրք պարագլուխների Սալոնիկի գաղտնի խորհրդակցությունը վճռել է Հայկական հարցը լուծել հայերին բնաջնջելով։
1912-13 թվականներին Բալկանյան պատերազմների ընթացքը և արևմտահայերի համար ստեղծված մղձավանջային կացությունը ամենայն Հայոց կաթողիկոս Գևորգ Ե–ին հարկադրեց դիմել ռուսական կառավարությանը և վերստին բարձրացնել Արևմտյան Հայաստանում բարենորոգումներ անցկացնելու հարցը։ Ռուսական կառավարության ներկայացրած բարենորգումների ծրագիրը դարձել է դիվանագիտական երկարատև սակարկումների առարկա։ 1914 թվականին հունվարի 26–ին ստորագրված ռուս-թուրքական համաձայնագրի համաձայն՝ Արևմտյան Հայաստանում ստեղծվելու էին երկու հատվածներ, որոնցից մեկն ընդգրկելու էր Էրզրումի, Տրապիզոնի և Սեբաստիայի, մյուսը՝ Վանի, Բիթլիսի, Դիարբեքիրի և Խարբերդի վիլայեթները, իսկ դրանց գլուխ կարգվող եվրոպական երկու ընդհանուր տեսուչները հետևելու էին բարենորոգումների ընթացքին։ Սակայն վերահաս առաջին համաշխարհային պատերազմը ի չիք դարձրեց այդ համաձայնագիրը։
Առաջին համաշխարհային պատերազմ և եղեռն
Ամենուր և միշտ չէ, որ երիտթուրքական վանդալներին հաջողվել է հեշտությամբ ի կատար ածել իրենց դժոխային ծրագիրը։ Արևմտյան Հայաստանի և Թուրքիայի հայաբնակ բազմաթիվ վայրերում հայ ժողովուրդը զենքը ձեռքին ծառացել է դարավոր ոսոխի դեմ՝ գիտակցելով, որ փրկության այլ ելք չկա։ Հայ ժողովրդի պատմության տարեգրության էջերում ընդմիշտ կմնան Վանի, Շատախի, Հայոց Ձորի, Արճեշի, Թիմարի, Սասունի, Մուշի, Մուսա լեռան, Շապին Գարահիսարի, Ուրֆայի հերոսամարտերը։
1915-16 թվականներին ռազմական գործողությունների ընթացքում ռուսական զորքերը գրավել են Արևմտյան Հայաստանի տարածքի նշանակալի մասը։ Հոկտեմբերյան հեղափոխությունից հետո Խորհրդային Ռուսաստանի կառավարությունը 1917 թվականին դեկտեմբերի 29–ին հրապարակեց Թուրքահայաստանի մասին դեկրետը, որով պաշտպանվում էր Ռուսաստանի օկուպացրած Թուրքահայաստանի (Արևմտյան Հայաստան) հայերի ազատ ինքնորոշման իրավունքը՝ ընդհուպ մինչև լիակատար անկախություն։ Երաշխիքներ էին համարվում ռուսական զորքերի դուրսբերումը և հայ ժողովրդական միլիցիայի կազմակերպումը, տարբեր երկրներում գտնվող գաղթական և վտարանդի, պատերազմի ժամանակ բռնի արտաքսված հայերի անարգել վերադարձը։ Սակայն այս դեկրետը հազիվ թե իրական հիմքեր ուներ, որովհետև ռուսական զորքերի դուրսբերումը ինքնըստինքյան հարցականի տակ էր դնում դեկրետի հիմնադրույթների կենսագործումը։ 1918 թվականին Բրեստի հաշտության պայմանագրի 4–րդ հոդվածում ասված էր. Ռուսաստանը կանի այն ամենը, ինչ որ իրենից կախված է, որպեսզի ապահովի իր զորքերի դուրսբերումը Արևելյան Անատոլիայի նահանգներից և վերջիններիս կանոնավոր վերադարձը Թուրքիային։ Պայմանագրում Թուրքահայաստանը վերածվել է Արևելյան Անատոլիայի, որի նահանգները պետք է վերադարձվեին Թուրքիային՝ լիովին անտեսելով Թուրքահայաստանի մասին դեկրետը։ Ավելին՝ ռուսական զորքերը պետք է դուրս բերվեին նաև 1877-78 թվականներին ռուս–թուրքական պատերազմի հետևանքով Ռուսաստանին անցած Կարսի, Արդահանի և Բաթումի մարզերից, և նրանց ապագա կացությունը պետք է սահմանվեր Թուրքիայի համաձայնությամբ։ Բրեստ–Լիտովսկի պայմանագիրը առավել քան ողբերգական հետևանքներ ունեցավ հայ ժողովրդի համար (ռազմաճակատի մերկացում, մուսավաթական–մենշևիկյան բլոկի հակահայկական վարքագիծ, թուրք զորքերի ներխուժում Հարավային Կովկաս, Բաքվում ու այլ վայրերում կազմակերպված հայկական նոր ջարդեր)։
Պարտություն կրելով առաջին համաշխարհային պատերազմում՝ Թուրքիան, այնուամենայնիվ, պահմանել էր իր տիրապետությունը Արևմտյան Հայսստանի նկատմամբ։ Դաշնակիցները Արևմտյան Հայաստանի և առհասարակ Հայաստանի հարցը լայնորեն քննարկել են Սան Ռեմոյի կոնֆերանսում (1920)։ Հայաստանի Հանրապետությանը պետք է տրվեին Արևմտյան Հայաստանի Էրզրումի, Վանի, Բիթլիսի և Տրապիզոնի վիլայեթներից մասեր՝ դեպի ծով ելք ունենալու պայմանով։ Հայաստանի մանդատը առաջարկվում էր ԱՄՆ–ին, իսկ հրաժարվելու դեպքում խնդրվում էր ԱՄՆ–ի պրեզիդենտից՝ անցկացնել սահմանագծում։
Վելիկոբուչկովսկի գյուղական խորհուրդ (Խարկովի մարզ)
Վելիկոբուչկովսկի գյուղական խորհուրդ  (Великобучківська сільська рада), Ուկրաինայի Խարկովի մարզի Սախնովշչինսկի շրջանում ։
Արևմտյան Հայաստան
Առաջին համաշխարհային պատերազմ և եղեռն
1920 թվականին օգոստոսի 10–ին կնքված Սևրի հաշտության պայմանագրով Թուրքիան ճանաչել է Հայաստանը որպես ազատ և անկախ պետություն՝ հրաժարվելով նրան անցած տարածքի նկատմամբ բոլոր իրավունքներից։ Սակայն Մուստաֆա Քեմալ փաշայի գլխավորած Անկարայի Ազգային մեծ ժողովի կառավարությունը չճանաչեց Սևրի պայմանագիրը, Խորհրդային Ռուսաստանի կառավարության նյութական և բարոյական աջակցությամբ պայքար ծավալեց դրա դեմ՝ ծպտված համաշխարհային հեղափոխոխության առաջամարտիկի դիմակով։
Հետպատերազմյան շրջան
1945 թվականին նոյեմբերի 27–ին Ամենայն Հայոց կաթողիկոս Գևորգ Զ–ն դիմեց Ի. Ստալինին, Հ. Տրումենին և Կ. Էտիլին՝ խնդրելով օգնել վերացնելու պատմական անարդարությունը և Արևմտյան Հայաստանը միացնելու Խորհրդային Հայաստանին, հնարավորություն ընձեռնել աշխարհասփյուռ հայերին՝ վերադառնալ մայր հայրենիք։ Այդ հարցը բարձրացվել է նաև 1947 թվականին ապրիլին Նյու–Յորքում գումարված Հայկական համազգային կոնգրեսում, բայց՝ ապարդյուն։
Վելիկոբուչկովսկի գյուղական խորհուրդ (Խարկովի մարզ)
Արտաքին հղումներ
Կատեգորիա:Ուկրաինայի բնակավայրեր Կատեգորիա:1924 թվականին հիմնադրված բնակավայրեր
Արևմտյան Հայաստան
Հետպատերազմյան շրջան
Արևմտյան Հայաստանը մնաց թուրքական տիրապետության տակ, սակայն հայ ժողովուրդը երբեք չհաշտվեց իր հայրենիքի մեծագույն մասի կորստի հետ 1989 թվականին ՀԽՍՀ Գերագույն Խորհուրդը դատապարտեց հայերի ցեղասպանությունը Թուրքիայում և Արևմտյան Հայաստանում։ 1987 թվականին համապատասխան որոշում ընդունեց Եվրոխորհրդարանը։ 20-րդ դարում մարդկության դեմ կատարված առաջին ոճրագործությունը պետք է ճանաչեն բոլոր պետությունները և միջազագային ատյանները։ Արևմտյան Հայաստանը պետք է վերադարձվի օրինական տիրոջը՝ հայ ժողովրդին ։ 1894-1923 թվականների Ցեղասպանությունից հետո գրեթե ամբողջությամբ դատարկվել է հայ բնակչությունից։
Նոր շրջան
Արևմտյան Հայաստանի նորագույն շրջանը սկսվում է Հայ Դատի Հանձնախմբի գործունեությամաբ, որը ունեցավ լուրջ գաղափարական և քաղաքական հաջողություններ աշխարհի քսանհինգ երկրներում։ 2000 թ․ Արևմտյան Հայաստանի խնդիրը մտավ նոր՝ հայրենատիրության փուլ։ Ձևավորվեցին նոր անկախ և անկուսակցական կառույցներ՝ Հայաստանում, Ռուսաստանում, Եվրոպայում և ԱՄՆ-ում։ Արևմտյան Հայաստանի խնդիրը Ռուսաստանում սկսեց ակտիվորեն քննարկվել 2000 թ․, Կ․ Միքաելյանի և մի խումբ հայ մտավորականների կողմից առաջարկվեց 2001 թ․ Շվեյցարիայի Լոզան կամ Ֆրանսիայի Սևր քաղաքներից մեկում կազմակերպել Արևմտյան Հայաստանի հայության հիմնադիր համագումար, սակայն հանգամանքների բերումով այն տեղի չունեցավ "Юсисапайл", Новейшая Хронология вопроса Западной Армении в России։2004 թ․ Շուշիում մի խումբ մտավորականներ և ազատամարտիկներ հռչակեցին Արևմտյան Հայաստանի Հայերի Ազգային Խորհուրդ ստեղծելու մասին։ 2007 թ-ից այդ կառույցը ղեկավարում է Ա․ Աբրահամյանը Արևմտյան Հայաստանի Ազգային Խորհուրդ։ 2005 թ․ ԱՄՆ-ում Մ․ Սոսիկյանը ստեղծեց Արևմտյան Հայաստանի Պաշտպանության կոմիտե , 2011 թ փետրվարի 4-ին Արևմտյան Հայաստանի Ազգային Խորհուրդը հանդես եկավ Հռչակագրով ։ 2013-2016 թթ․ ձևավորվեց Արեւմտահայերու Ազգային Համագումարը որը գրանցված է Ֆրանսիայում։ 2016-2017 թթ․ Արևմտահայերու Ազգային Համագումարից առանձնացավ և իր կառույցը ստեղծեց Ս․ Սարադարյանը (Շվեյցարիա) ,։ Այս բոլոր կառույցներից որոշակի հաջողությունների է հասել Արևմտյան Հայաստանի Վտարանդի Կառավարությունը, որը գործում է 2011 թվականից,առաջին վարչապետ Տ․Փաշաբեզյան,երկրորդ և գործող վարչապետ, Արամ Մկրտչյանը,(Գերմանիա)։ Վտարանդի Կառավարությունը ,ունի Սահմանադրություն ,Ազգային Ժողով Սահմանադիր Գերագույն Իրավարար Ատյան, Գիտությունների համահայկական միջազգային ակադեմիա։ Ներկայումս հիմնականում քրդերով բնակեցված Արևմտյան Հայաստանում ընթանում են լայն թափով շինարարական աշխատանքներ, կառուցվում են տարատեսակ ենթակառուցվածքներ, ինչը նպաստում է քրդերի ավելի հիմնովին այս տարածքները յուրացնելուն։ Ինչպես նաև տարածքները ակտիվ ադրբեջանցիներով են բնակեցվում։
Փաստագրություն
Ունենալով հսկայական իրավագիտական և սահմանադրական պատմական ժառանգություն Արևմտյան Հայաստանի հայերի ազգային խորհուրդը 2004 թ․ որոշում կայացրեց մշակել Արևմտյան Հայաստանի հայության համար սահմանադրություն։ Արևմտյան Հայաստանի սահմանդրությունու ունենալու հարցը հասունացավ երբ 2011 թ-ի փետրվարի 4-ին Փարիզում հռչակվեց Արևմտյան Հայաստանի վտարանդի կառավարություն գործունեության մասին։ Ստեղծվեց Սահմանադրական Հանձնաժողով որը կարողացավ կազմել ապա և 2015 թ․ հրատարակել Արևմտյան Հայաստան Պետության Սահմանդրություն։  Սահմանադրությունը կազմեցին Ա․Ս․Մկրտչյանը, Կ․Պ․Հայրապետյանը, Գ․Գ․Մարգարյանը, Ա․Է․Խաչիկյանը, Ս․Բ․Ղազարյանը ։ Արևմտյան Հայաստանի վտարանդի կառավրության հայցադիմումը Ռուսաստանի Դաշնության Սահմանդիր Դատարան 17․12․2015 թ․ ռուս թուրքական պայմանագրերի դենոնսացման նպատակով։ Ռուսաստանի Դաշնության Սահմանադիր Դատարանի պատասխանը հայցադիմումի վերաբերյալ։ Արևմտյան Հայաստանի վտարանդի կառավրության և Համահայկական վերնախորհրդի հայցադիմումը ընդեմ Հայաստանի Հանրապետության պահանջով՝, ընդունել Հայաստանի Հանրապետության Անկախության Մասին Ակտը հրապարակված 1919 թ․ մայիսի 28-ին և վերաճանաչել ՀՀ ԱԺ արևմտահայության 12 մանդատ ունենալու իրավունքը ։ «Օրեր» ամսիագիր,ԵՄ, 2021 թ․ հունիսի 19-ը։